open-index/open-wikipedia-markdown huggingface dataset:
Noidan kirot

**Noidan kirot** on vuonna 1927 valmistunut suomalainen mykkäelokuva, jonka on ohjannut Teuvo Puro. Elokuva perustuu Väinö Katajan romaaniin *Noidan kirot* vuodelta 1914 ja sen ensi-ilta oli 19. syyskuuta 1927 Kino-Palatsi-teatterissa Helsingissä. *Noidan kiroja* pidetään yhtenä ensimmäisistä suomalaisista kauhuelokuvista.http://www.widerscreen.fi/2006-3/suomalainen-kauhuelokuva-osa-i/ 

Elokuvan musiikin on säveltänyt vuonna 2010 Yleisradion tilauksesta Tapio Tuomela. Sen esittää Radion sinfoniaorkesteri Jan Söderblomin johdolla. *Helsingin Sanomien* Hannu-Ilari Lampilan mukaan elokuva olisi ilman musiikkia esitettynä aavemainen ja tahattoman koominen. Musiikin ansiosta "katsojasta tuntuu siltä, että hän seuraa tapahtumia niiden keskeltä".

## Juoni
Lappiin sijoittuvan elokuvan alussa Heidi Blåfield-Korhosen esittämä Selma saapuu miehensä Simon (Einar Rinne) kanssa tämän kotitaloon Utuniemeen. Hän saa kuulla Simon sisarelta sokealta Elsalta (Kaisa Leppänen) Utuniemen talon synkästä historiasta. Talon paikalla asui muinoin saamelainen šamaani ja noita Jantukka (Hannes Närhi), jonka suomalaiset uudisasukkaat surmasivat. 

Tapahtumat kerrotaan takaumana. Uudisasukasjoukko saapuu veneillä Utuniemeen ja saartaa Jantukan majan. Jantukka surmaa yhden hyökkääjistä varsijousella mutta jää lopulta alakynteen. Suomalaiset sokaisevat Jantukan ja jättävät hänet kuolemaan. Ennen kuolemaansa Jantukka langettaa kirouksen, jonka mukaan jokainen Utuniemellä sijaitsevalle seidalle istuva tulee kokemaan elämässään surua ja onnettomuutta.

Selma on kuunnellut Elsan tarinaa ja istunut samalla huomaamatta seidan päälle. Saatuaan tietää kirouksesta hän lähtee pelästyneensä pois seidan luota. Vähän myöhemmin Selma kohtaa rannassa joukon humalaisia tukkijätkiä, joista yksi, tukkipäällikkö Paksu-Sakari (Yrjö Tuominen), ajaa häntä takaa ja raiskaa hänet.

Utuniemen Simo pääsee asiasta selville Selman tultua raskaaksi. Hän aikoo surmata raiskaajan mutta tuhoaa kuitenkin ensin seidan ja heittää sen jäännökset järveen. Takaa-ajoon lähtenyt Simo tavoittaa etsimänsä miehen mutta armahtaa tämän lopulta. Teko johtui noidan asettamasta kirouksesta, ja kun seita on tuhottu myös siihen liittynyt kirous on menettänyt voimansa.

## Näyttelijät

## Lähteet
* Lauri Löytökoski: Selässä syntinen taakka – suomalainen kauhuelokuva, osa I. WiderScreen.fi 3/2006 22.12.2006 
* Mykkäelokuvasivusto

### Viitteet

## Aiheesta muualla
*Noidan kirot, Yle.fi 
*Filmi tekeillä: "Noidan kirot", Aamulehti, 08.05.1927, nro 123, s. 9, Kansalliskirjaston digitaaliset aineistot
Mackenzie Gray

**Alexander Mackenzie Gray** (s. 22. marraskuuta 1957 Toronto, Ontario) on kanadalainen Leo-ehdokkuuden saanut näyttelijä, joka on uransa aikana esiintynyt useimmiten independent-elokuvissa, kuten *[[Replikator]]*, *[[Johnny Shortwave]]* ja *[[Strip Search]]*, sekä televisiosarjoissa *[[FX – murha tilauksesta]]*, *[[Äärirajoilla]]*, *[[Da Vincin murhatutkimukset]]*, *[[Nuoret ritarit]]*, *[[L-koodi]]*, *[[Smallville]]* ja *[[Supernatural]]*.

Gray syntyi Kanadassa, mutta opiskeli näyttelemistä Lontoossa, jossa hän myös työskenteli hetken aikaa independent-elokuvissa. Palattuaan takaisin Kanadaan Gray päätti opiskelunsa Kanadan yliopistossa ja esiintyi sittemmin ensimmäisessä elokuvassaan *[[The Wars]]* vuonna 1983. Sittemmin hän tehnyt tiiviisti töitä teatterin ja television parissa. Gray on tehnyt myös äänirooleja dokumentteihin ja animaatioihin, kuten *[[Action Man (animaatiosarja)|Action Man]]* ja *[[Iron Man: Armored Adventures]]*.

## Lähteet
Runoilija muuttaa

**Runoilija muuttaa** on vuonna 1927 valmistunut suomalainen mykkäelokuva, jonka on ohjannut Erkki Karu. Elokuvan ensi-ilta oli 13. marraskuuta 1927 Kino-Palatsi-teatterissa Helsingissä.

Kodittomaksi joutunut runoilija Keso majoittuu herrasväki Tuiskun luokse. Saadakseen rikkaalta enoltaan rahaa, hän on kirjoittanut menneensä naimisiin ja saaneensa pojan, mutta todellisuudessa rahat ovat huvenneet juhlimiseen. Eno on tulossa Helsinkiin ja odottaa tapaavansa runoilijan lapsen ja vaimon, jota rouva Tuiskun sisar Liisa lupautuu esittämään. 

Elokuvaversion käsikirjoitus on todennäköisesti Erkki Karun tekoa ja loppuratkaisua lukuun ottamatta sillä onkin paljon yhtäläisyyksiä komedian Se parhaiten nauraa, joka viimeksi nauraa kanssa. Elokuvaa esitettiin teattereissa aluksi Vaihdokkaan kanssa yhdessä "täyteohjelmana", mutta myöhemmin myös erikseen. 

## Näyttelijät
* Ossi Korhonen	- Runoilija Eero Keso
* Uuno Laakso	- Herra Tuisku
* Glory Renvall-Leppänen	- Rouva Tuisku
* Birgit Sergelius	- Liisa, rouva Tuiskun sisar
* Heikki Välisalmi	- eno Turpeinen Joroisista
* Heljä Salomaa	- Kaksivuotias lapsi
	
## Muut tekijät
* Erkki Karu - tuottaja, leikkaus
* Frans Ekebom  - kuvaus
* Armas Fredman  - kuvausapulainen
* Martti Tuukka  - studiopäällikkö
* Hannes Kuokkanen - naamiointi
* Kosti Lehtinen	- valokuvat

## Lähteet
Orlando Jordan

**Orlando Jordan** (s. 21. huhtikuuta 1974) on yhdysvaltalainen showpainija. Hän on 193&nbsp;cm pitkä ja painaa 110&nbsp;kg. Tällä hetkellä hän asuu Miamissa Floridassa. Debyyttinsä hän teki vuonna 2000.

## Lähteet
Vaihdokas (elokuva)

**Vaihdokas** on vuonna 1927 valmistunut suomalainen mykkäelokuva, jonka on ohjannut Teuvo Puro. Elokuva perustuu Selma Anttilan näytelmään *Vaihdokas* vuodelta 1912 ja sen ensi-ilta oli 13. marraskuuta 1927 Kino-Palatsi-teatterissa Helsingissä.

Elokuvassa tehtailijan rouvan avioton lapsi solmii suhteen miehen kanssa, jota tehtailijan rouva pitää omana poikanaan.

## Näyttelijät
* Ilmari Unho	- Oras, konttoriapulainen
* Hilja Jorma	- Maria, lastenkodin johtajatar
* Sven Relander	- Konsuli August Lumiala
* Helmi Lindelöf	- Anna Lumiala
* Lilja Haltia	- Silja Lumiala
* Mimmi Lähteenoja	- Susika eli Suska
* Hemmo Kallio	- Vahtimestari Haukka
* Birgit Hästesko	- Orvokki

## Muut tekijät
* Frans Ekebom  - kuvaus
* Armas Fredman  - kuvausapulainen
* Carl Fager  - lavastus, käsikirjoitus
* Martti Tuukka  - studiopäällikkö
* Kosti Lehtinen	- valokuvat

## Arvioita
*[[Video-opas|Video-oppaassa]]* vuodelta 1994 Bello Romano sanoo elokuvaa mykkäkauden tapaan ylinäytellyksi, mutta ensimmäisenä kertana kun elokuvakamerat tuotiin Suomessa tehdasmiljööseen. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.

## Aiheesta muualla
* Vaihdokas, Elokuva, 01.01.1927, näytenumero 2, s. 10–11, Kansalliskirjaston digitaaliset aineistot.

## Lähteet
Rosopyöriäinen

**Rosopyöriäinen** (*Neophocaena phocaenoides*) on Etelä- ja Itä-Aasian rannikolla elävä 30–45 kilon painoinen pyöriäinen. Aikuiset yksilöt ovat noin 120–190 cm pitkä. Rosopyöriäinen on luokiteltu uhanalaiseksi. Toisin kuin muilla pyöriäisillä, rosopyöriäiseltä puuttuu selkäevä kokonaan ja sen tilalla on pieniä rasvakyhmyjä. Poikanen ratsastaa usein emonsa selässä näiden kohoumien varassa ja emon tullessa hengittämään nousee poikanen kokonaan pinnan yläpuolelle. Rosopyöriäiset liikkuvat useimmiten 2–3 yksilön ryhmissä, mutta eivät laumoina.

## Lähteet

### Viitteet
Amstel Tijgers

**IJshockeyvereniging Amstel Tijgers** on jääkiekkojoukkue Amsterdamista, joka pelaa BeNe Leaguessa. Joukkue pelaa kotiottelunsa Jaab Eden baanin areenalla.

## Joukkue
* 3 Evander Hansen
* 6 Ivy van den Heuvel
* 7 Jochen Gross
* 8 Kent Merrian
* 10 Brent Jansen
* 11 Marcel Kars
* 12 Jasper Jaspers
* 14 Jordy van Oorschot
* 15 Joey Oosterveld
* 16 Mark Tanner
* 18 Calvin Pohlman
* 19 Dax van der Velden
* 20 Olivier Leenders
* 21 Kristjan Jefkins
* 23 Thomas Roosendaal
* 28 Brian Hoogenraad
* 29 Jan Münster
* 30 Andreas Melin
* 31 Jacob van Duin
* 35 Kisito Zonneveld
* 44 Andrew Winnik
* 55 Craig Sanders
* 60 Dave Deeves
* 78 Alex Schaafsma
* 97 Andre Gill

## Henkilökunta
* Ron Berteling *Päävalmentaja*
* Tommie Hartogs *Valmentaja* 
* Sjoerd Kunnst *Fysioterapeutti*
* Fred Schep *Joukkueenjohtaja*
* Bas Visser *General Manager*
* Jeroen Zwaanswijk *Account Manager*

## Entisiä pelaajia
* Saskia Admiraal
* Bob Altelaar
* Appie Bood
* Rachid Boukrim
* Mark Bultje
* Mario de Vos
* Tjakko de Vos
* Jeff Delhez
* Lieke Erades
* Arthur Pohlman
* Stefan Proietti
* Edwin Rusticus
* Jason Smith
* Jerry Tertaas
* Ronald van der Wal
* Walter van Gerwen
* Michael Veltman
* Jurry Visser
* David Wood

## Entisiä valmentajia
* Willem  Hoogervorst
* Mario de Vos

## Saavutukset
Alankomaiden mestaruus
1950, 1985, 2002, 2003, 2004, 2005

Dutch Cup
1939, 1980, 1985, 2000, 2003, 2004, 2005

Cup of the Low Lands:
2004, 2005, 2006

## Aiheesta muualla
* Amstel Tijgers 
* Amateur Amstel Tijgers
Tilburg Trappers

**Tilburg Trappers** on jääkiekkojoukkue Tilburgista Alankomaista. Joukkue pelaa Saksan kolmanneksi korkeimmalla sarjatasolla Oberligassa. Joukkue on perustettu 21. lokakuuta 1938 ja se tuli viralliseksi joukkueeksi 18. tammikuuta 1939. Joukkue pelaa kotiottelunsa IJssportcentrum Tilburgissa.

## Joukkue

### Valmennus & Joukkueenjohto
* **Päävalmentaja:** Todd Warriner 
* **Apuvalmentaja:** Dennis ten Bokkel 
* **Videovalmentaja:** Pavol Zubek 
* **Huoltopäällikkö:** Stef Van Dijk 
* **Toimitusjohtaja:** Ruud van Baast 

*Lähde: EliteProspects*

## Saavutukset
*Alankomaiden mestaruus (1948, 1971, 1972, 1973, 1974, 1975, 1976, 1994, 1995, 1996, 2001, 2007)
*Cup Nationale Nederlanden (1971, 1972, 1973, 1974, 1975, 1976, 1996, 1998, 1999, 2002, 2003, 2004, 2008) 
*Cup International (1969, 1970, 1971, 1973)
*Cup Brabant (1969)
*Cup Swegerijnen (1974)
*Cup Lage Landen (1966, 1968)
*Cup Luxembourg (1969)
*Cup National (1970)
*Cup Chamonix
*Cup Villard de Lans

## Kuuluisia pelaajia

*Klaas van den Broek
*Huub van Dun
*Leo Van den Thillart
*Paulo Colaiacovo
*Jerry Göbel
*Frank Jacobs
*John MacDonald
*Jiri Petrnousek
*Joe Simons
*Billy Thompson

## Lähteet

## Aiheesta muualla
* Kotisivut
* TYSC Tilburg Trappers Historia
Implacable-luokka (lentotukialus)

**Implacable-luokka** oli toisessa maailmansodassa Britannian Kuninkaallisen laivaston tukialusluokka, johon kuului kaksi lentotukialusta.

Luokan alusten rakentaminen aloitettiin 1939, ja ne laskettiin vesille joulukuussa 1942. Alukset otettiin paveluskäyttöön kesällä 1944. Kummankin operaatiohistoria jäi lyhyeksi, ja sodan jälkeen alukset olivat koulutuskäytössä ennen romuttamista 1955.

Alukset olivat Illustrious-luokasta kehitettyjä aluksia, joissa oli 50 jalkaa vedenpinnan yläpuolella oleva 760 jalan lentokansi. Aluksiin asennetuilla katapulteilla kyettiin lähettämään 16&nbsp;000 paunan lentokone 66 solmun nopeudella tai 20&nbsp;000 paunan lentokone 56 solmun nopeudella. Aluksessa oli kaksi hissiä, joista kummankin nostokyky oli 20&nbsp;000 paunaa. Etummaisen hissin koko oli 45 × 33 jalkaa ja takimmaisen 45 × 22 jalkaa.

Alusten ylähangaarin pituus oli 458 jalkaa ja perään sijoitettu alahangaari oli 208 jalkaa. Kummankin hangaarin leveys oli 62 jalkaa ja korkeus 14 jalkaa. Hangaarin korkeus esti Vought Corsairien sijoittamisen aluksille. Aluksiin oli varastoitu 94&nbsp;650 gallonaa lentokerosiinia, mikä oli riittämätön määrä 81 lentokoneelle. Alusten normaali lentokonemäärä oli 60.

Alusten panssarivyö ei noussut alakannen yläpuolelle ja monin paikoin jäi alemmas. Aluksen lentokannen panssarointi oli 3 tuumaa ja alempi hangaarikansi oli 1,5–2,5 tuumaa paksu konehuoneiden yläpuolella. Alusten ammusvarastot oli erillissuojattu 2–3 tuuman panssarein. Vedenalainen runko oli rakenteeltaan vastaava kuin edeltävässä Illustrious-luokassa.

Alukseen sijoitettiin neljään konehuoneeseen ja neljään kattilahuoneeseen neliakselinen moottori ja savupiiput oikeanpuoleisista kattilahuoneista oli viety ylemmäs kuin aiemmin.

Alusten ilmatorjunta-aseistuksena oli 8 4,5 tuuman 45 kaliiperin QF Mk III HA -kaksoistykkitornia (8x2) ja viisi kahdeksanputkista ja yksi neliputkinen 2-paunaista.

## Lähteet
*
*
*

### Viitteet

## Aiheesta muualla
* Implacable luokka  
*HMS Indefatigablen operaatiohistoria
Suomen kielen lautakunta

**Suomen kielen lautakunta** on Kotimaisten kielten keskuksen yhteydessä toimiva suomen kielenhuollon asiantuntijaelin. Lautakunta koostuu 4–8 jäsenestä, jotka keskuksen johtaja kutsuu lautakuntaan kolmivuotiskausiksi. Yksi lautakunnan jäsenistä kuuluu tutkimuskeskuksen henkilökuntaan. Toiminnasta on linjattu valtioneuvoston asetuksella.

Lautakunta päättää suomen kielen käyttöön liittyvistä yleisistä ja periaatteellisista suosituksista ja esittää kannanottoja kielenkäytöstä ja kielipolitiikasta. Lautakunnan käsittelyyn tulee asioita Kielitoimiston ja *[[Kielitoimiston sanakirja]]n* aihepiireistä. Sen edeltäjiä ovat Suomalaisen Kirjallisuuden Seuran kielivaliokunta (1928–1948), Suomen Akatemian kielilautakunta (1949–1969) ja Nykysuomen laitoksen kielilautakunta (1970–1976).

Kaudella 1. kesäkuuta 2021 – 31. toukokuuta 2024 lautakunnan jäsenet ovat:
* professori Tiina Onikki-Rantajääskö, puheenjohtaja
* toiminnanjohtaja Sari Hyytiäinen, varapuheenjohtaja
* professori Jarmo Jantunen
* yliopistonlehtori, tutkija Lari Kotilainen
* yksikön päällikkö Kaisa Kuhmonen
* toimittaja Pertti Seppä
* suomentaja Natasha Vilokkinen
* kielenhuolto-osaston johtaja Salli Kankaanpää (Kotimaisten kielten keskus).

Lautakunnan sihteerinä toimii erityisasiantuntija Sari Maamies (Kotimaisten kielten keskus).

## Kannanottoja
Suomen kielen lautakunta linjasi kokouksessaan 31. tammikuuta 2014, että muoto *alkaa tekemään* on osa yleiskieltä samalla tavalla kuin *alkaa tehdä*.

## Lähteet

## Aiheesta muualla
* Suomen kielen lautakunnan suosituksia ja kannanottoja Kotimaisten kielten keskus
Seututie 192

**Seututie 192** eli **Kustavintie** on Raision ja Kustavin välillä kulkeva seututie. Tien pituus on noin 71&nbsp;km. Tie on päällystetty ja kaksikaistainen.

Seututie 192 alkaa Raisiosta Marjamäen liittymästä valtatien 8 kohdalta lähellä Raision aluesairaalaa. Noin kolmen kilometrin jälkeen tie ylittää Uudenkaupungin radan tasoristeyksessä. Tien maisemat vaihtelevat metsistä peltoihin, saariin ja merinäkymiin. Tiellä on useita siltoja, muun muassa Taivassalon ja Kustavin välillä sijaitseva Kaitaisten silta, joka on yksi Suomen pisimmistä silloista. Raisiosta seututien 194 liittymään tie on melko suora ja leveä, mutta lännempänä tie on huomattavasti mutkaisempi ja kapeampi. Kustavin keskustan ja Vuosnaisten välillä on yksi lossi, Vartsalan lossi. Tie loppuu Kustaviin Vuosnaisiin, josta on lauttayhteys Ahvenanmaalle Brändöhön.

Seututie 192 on seututieksi huomattavan vilkasliikenteinen, sillä Kustavin ja Taivassalon seutu on suosittua kesäasutusaluetta, ja lisäksi tie muodostaa yhdessä seututeiden 194 ja 196 kanssa vaihtoehtoisen reitin Turusta Uuteenkaupunkiin. Kustavintie on osa Turun saariston kiertävää Saariston rengastie -nimistä matkailutietä.

## Reitti

*Raisio
**(vt 8)
*Masku
**Seikelä (yt 1893)
**Lemu (yt 1900, yt 1912)
*Nousiainen
*Mynämäki
**Mietoinen (yt 1930)
**Pyhä (yt 1951)
**(st 194)
*Vehmaa
**Vilu (yt 1954)
*Taivassalo
**(yt 1964)
**Taivassalo (st 196, yt 1961)
*Kustavi
**(yt 1922)
**Kustavi (yt 1924)
***[[Vartsalan lossi]]*
**Vuosnainen *(lauttayhteys [[Brändö]]hön)*

## Historia

Kustavintietä ruvettiin rakentamaan vuonna 1948. Se valmistui useassa eri osassa: Kustavin ja Mietoisten välinen osuus valmistui vuonna 1954, ja loput tiestä valmistui 1960-luvun alussa. Aiemmin Kaistaisten sillan paikalla oli lossi, mutta kesäasutuksen yleistyttyä lossista tuli pullonkaula. Ongelma yritettiin ratkaista toisella lossilla, mutta lossi oli silti yhä pullonkaula. Ongelma poistui vuonna 1982, jolloin valmistui Kaitaisten silta.

## Lähteet

## Aiheesta muualla
Xanthopan morganii

**Xanthopan morganii** on suurikokoinen, kiitäjiin kuuluva afrikkalainen perhoslaji. Se on sukunsa ainoa laji. Sitä esiintyy Malawissa, Zimbabwessa, Mosambikissa ja Madagaskarilla.

Laji on yleisväritykseltään ruskea. Siipiväli on 15&nbsp;cm, ja perhosella on yli 30&nbsp;cm pitkä imukärsä.

Lajin olemassaolon ennusti Charles Darwin, kun hän tutustui Madagaskarilla endeemisenä esiintyvään orkidealajiin ''Angraecum sesquipedale'' vuonna 1862. Orkidean mesiäinen sijaitsee yli 30&nbsp;cm pitkän kannuksen pohjalla, ja erikoinen rakenne synnytti kysymyksen, millainen eläin oikein pölyttää kyseisen orkidealajin. Ennusteesta huolimatta pölyttäjä pysyi arvoituksena, kunnes *Xanthopan morganiii* lopulta löydettiin 40 vuotta myöhemmin, vuonna 1903.

## Lähteet

## Aiheesta muualla
* Kuva lajista
Niobraran piirikunta

**Niobraran piirikunta** () on piirikunta Yhdysvaltain Wyomingin osavaltiossa. Vuonna 2000 Niobrarassa asui 2&nbsp;407 ihmistä. Piirikunnan hallintokeskus on Lusk. Muita suurempia asutuskeskuksia ovat Manville, Van Tassell ja Lance Creek. Väkiluvulla mitattuna Niobraran piirikunta on Wyomingin pienin.

## Väestö
Vuonna 2000 Niobraran piirikunnassa asui vuonna 2&nbsp;407 ihmistä. Väestötiheys on alle yksi asukas per neliökilometri. 13,4 prosenttia piirikunnan asukkaista eli köyhyysrajan alapuolella. Piirikunnan etninen jakauma oli seuraavanlainen:
*98,05 % valkoihoisia
*0,71 % sekoittuneita
*0,50 % muita rotuja
*0,50 % alkuperäisasukkaita
*0,12 % aasialaistaustaisia
*0,12 % mustaihoisia
*0, % Tyynenmeren kansoja
1,50 prosentilla oli hispaano- tai latinotausta. Sukujuuriltaan asukkaat olivat enimmäkseen saksalaista (35,1 %), englantilaista (18,7 %), irlantilaista (11,2 %) tai amerikkalaista (5,7 %) syntyperää.

## Aiheesta muualla
*Historiallisesti arvokkaiden paikkojen luettelo, Niobraran piirikunta 
*Tietoa Niobraran piirikunnasta
Belfast Giants

**Belfast Giants** on jääkiekkojoukkue Belfastista, Pohjois-Irlannista. Joukkue pelaa Yhdistyneen kuningaskunnan pääsarjassa Elite Ice Hockey Leaguessa. Kotipelit joukkue pelaa SSE Arena Belfastilla, Belfastissa, johon mahtuu 9&nbsp;957 katsojaa.

## Info

:**Sponsorit:**  Coors Brewing Company, Charles Hurst Usedirect, FonaCab, David Lloyd Leisure, Belfast CityBeat, Michelin 
:**Perustettu:** 2000 
:**Areena:** Odyssey Arena (Kapasiteetti 5,800 - 7,100)
:**Harjoituskentät:** Dundonald International Ice Bowl(600+) & The Odyssey Arena (5,800+)
:**Peliasun värit:** Paita - Punainen, Musta ja Valkoinen. Kypärät - Mustat.
:**Maskotit:** Gordie The Gorilla & Subway Man
:**Motto:** In the land of the Giants, everyone is equal.

## Joukkue kaudella 2025-2026

Glasgow Clan v Belfast Giants

### Valmennus & Joukkueenjohto
* **Päävalmentaja:** Adam Keefe 
* **Apuvalmentaja:** George Awada 
* **Apuvalmentaja:** Jeff Mason 
* **Apuvalmentaja:** Rob Stewart 
* **Huoltopäällikkö:** Jason Ellery 
* **Toimitusjohtaja:** Steve Thornton 
* **Joukkueenjohtaja:** James Glover 

*Lähde: EliteProspects*

### Jäädytetyt numerot

*11  Colin Ward
*27  Paxton Schulte

### Entisiä pelaajia
*  Theoren Fleury, Stanley Cup-voittaja NHL-pelaaja

### Kapteenit

*2000–02  Jeff Hoad
*2002–03  Paul Kruse
*2003–04  Jason Ruff
*2004–05  Shane Johnson
*2005–    George Awada

## Lähteet

## Aiheesta muualla
*Coors Belfast Giants Official Website
*Belfast Giants Official kannattajat
*Kingdom of the Giants
*Official Elite League Website
*Unofficial British Ice Hockey Forum
Daniel Franzese

**Daniel Franzese** (s. 9. toukokuuta 1978 Yhdysvallat) on yhdysvaltalainen näyttelijä. Hän on näytellyt muun muassa elokuvissa *[[Mean Girls]]*, *[[Bully (elokuva)|Bully]]* ja *[[Maailmojen sota (vuoden 2005 elokuva)|Maailmojen sota]]*.

## Filmografia
Hot Springsin piirikunta

**Hot Springsin piirikunta** on piirikunta Yhdysvaltain Wyomingin osavaltiossa. Vuonna 2000 Hot Springsissä asui 4&nbsp;882 ihmistä. Piirikunnan hallintokeskus on Thermopolis. Muita suurempia asutuskeskuksia ovat East Thermopolis, Kirby, Lucerne ja Owl Creek.

## Väestö
Vuonna 2000 Hot Springsin piirikunnassa asui 4&nbsp;882 ihmistä. Väestötiheys oli alle yksi asukas per neliökilometri. 10,6 prosenttia piirikunnan asukkaista eli köyhyysrajan alapuolella. Piirikunnan etninen jakauma oli seuraavanlainen:
*95,96 % valkoihoisia
*1,52 % alkuperäisasukkaita
*1,29 % sekoittuneita
*0,63 % muita rotuja
*0,35 % mustaihoisia
*0,25 % aasialaistaustaisia
2,38 prosentilla oli hispaano- tai latinotausta. Sukujuuriltaan asukkaat olivat enimmäkseen saksalaista (23,3 %), englantilaista (17,0 %), irlantilaista (12,2 %), amerikkalaista (8,2 %) tai norjalaista (6,0 %) syntyperää.

## Aiheesta muualla
*Historiallisesti arvokkaiden paikkojen luettelo, Hot Springsin piirikunta
Guillermo Vargas

**Guillermo Vargas Jiménez** (s. 18. syyskuuta 1975 San José, Costa Rica), tunnetaan myös nimellä **Habacuc**, on costaricalainen taiteilija.

Guillermo Vargas otti vuonna 2008 kadulta kulkukoiran ja vei sen taidegalleriaan nääntymään kuoliaaksi. Hän piti sitä taiteena, mutta ihmiset eivät kiinnittäneet siihen huomiota. Koira joutui olemaan ilman vettä ja ilman ruokaa seitsemän päivää, kunnes se kuoli.
Komi mu

**Komi mu** (komiksi Коми му, ”Kominmaa”) on Syktyvkarissa Komin tasavallassa ilmestyvä kominkielinen sanomalehti.

Komin lehdistön historia alkaa *Zyrjanskaja žizn* (”Syrjäänien elämä”) -lehdestä, joka alkoi ilmestyä Ust-Sysolskissa vuonna 1918. Keväällä 1919 sen nimenä oli *V zyrjanskom kraju* (”Syrjäänien seudulla”), vuoden 1921 alusta *Udž* (”Työ”) ja saman vuoden heinäkuusta lähtien *Jugyd tui* (”Valoisa tie”). Lehti ilmestyi aluksi venäjän kielellä, mutta siinä julkaistiin toisinaan myös kominkielisiä kaunokirjallisia teoksia.

Jugyd tuin toimittajana työskenteli Viktor Savin, joka tunnetaan yhtenä kominkielisen kirjallisuuden alullepainijoista. Vuonna 1925 Jugyd tuin yhteyteen perustettiin maalaisväestölle tarkoitettu kominkielinen lehti *Komi śikt* (”Komikylä”), joka myöhemmin ilmestyi nimellä *Komi kolhoznik* (”Komin kolhoositalonpoika”).

Jugyd tuista tuli kokonaan kominkielinen lokakuussa 1928. Seuraavana vuonna alettiin julkaista kominkielistä nuortenlehteä *Komi komsomol* (”Komin nuorisoliittolainen”). Kesäkuussa 1930 perustettiin venäjänkielinen sanomalehti *Za novyi Sever* (”Uuden pohjolan puolesta”). Samalla Jugyd tui sai uuden nimen *Vörledzyś* (”Metsuri”). Komi kolhoznik yhdistettiin siihen vuonna 1932. Vuonna 1935 Syktyvkariin rakennettiin nykyaikainen lehdistön toimitalo ja kirjapaino *Dom petšati*.

Vuonna 1955 tasavallan päivälehdet yhdistettiin *Krasnoje znamja* (”Punalippu”) -lehdeksi, jota julkaistiin samansisältöisinä komin- ja venäjänkielisinä versioina. Seuraavana vuonna se jaettiin jälleen kahdeksi lehdeksi. Kominkielinen lehti sai ensin nimekseen *Komi kolhoznik* ja vuodesta 1959 lähtien sitä julkaistiin jälleen nimellä *Jugyd tui*. Vuonna 1978 se ilmestyi kolme kertaa viikossa yli 12&nbsp;000 kappaleen painoksena.

Vuodesta 1991 lähtien lehti ilmestyy nykyisellä nimellä. Vuonna 2004 perustettiin valtionyhtiö, johon Komi mun lisäksi kuului nuortenlehti *Jölöga* (”Kaiku”), lastenlehti *Bi kiń* (”Kipinä”) ja huumorilehti *Čuškanzi* (”Ampiainen”). Vuonna 2008 Komi mun toimituksesta tuli autonominen kulttuurilaitos. Lehden päätoimittajana toimii Jelena Plettser.

Nykyään lehti ilmestyy kolmesti viikossa noin 3&nbsp;000 kappaleen painoksena. Sen aiheita ovat tasavallan politiikka, yhteiskunta, talous ja kulttuurielämä. Lehti kertoo myös tasavallan ulkopuolella asuvien komien elämästä.

## Lähteet

## Aiheesta muualla
* Komi mun aineisto Komin lehdistöportaalissa  (komiksi), 
* Komi mu Komi musa gazet-žurnaljas -sivustolla (komiksi),
Väinö Lehmus

**Väinö Armas Lehmus** (sukunimi alun perin **Lind**; 1. marraskuuta 1886 Lempäälä – 7. huhtikuuta 1936 Lohja) oli suomalainen koomikko, kuplettilaulaja, teatterinjohtaja ja näyttelijä.

Räätälimestarin perheeseen Lempäälässä syntynyt Lehmus kävi kauppa-apulaiskoulun Tampereella ja oli aluksi liikealalla työssä. Näyttelijänä Lehmus aloitti Tampereen Teatterissa 1906 ja hän oli mukana myös Aarne Orjatsalon johtamilla kiertueilla sekä Suomalaisessa Oopperassa 1915–1917. Lehmuksen näyttämörooleja olivat muun muassa Eskon ja Topiaksen roolit Aleksis Kiven Nummisuutarit-näytelmässä, Aapelin rooli Kiven Kihlaus-näytelmässä ja Celestinen rooli Hervén (oik. Louis Auguste Florimond Ronger) Pikku pyhimys-operetissa. Lehmus oli johtajana monilla työväennäyttämöillä (muun muassa Imatran, Forssan ja Mikkelin työväen näyttämöt) ja hän toimi ohjaajana Viipurin Työväen Teatterissa 1927–1928. Viimeksi Lehmus toimi Lohjalla sijainneen valistustalo Harjula Oy:n isännöitsijänä ja näyttämöohjaajana. Väinö Lehmus kuoli 49-vuotiaana Lohjalla vuonna 1936.

Lehmus kiersi yhdessä Iivari Kainulaisen kanssa esiintymässä kuplettilaulajina ympäri Suomea. He esiintyivät ravintoloissa sekä myös elokuvateattereissa näytösten väliaikoina. Kainulaisen ja Lehmuksen ohjelmistoon kuului kaikkea humoristisista arkkiveisuista Oskar Merikannon laulelmiin. 

Väinö Lehmus oli naimisissa vuodesta 1912 näyttelijä Hildur Aurora Lehmuksen, o. s. Enbom (1891–1967) kanssa. Lehmuksen veli Toivo Lehmus (1901-1969), sisar Saima Lehmus-Veijonen (1895–1974) ja lanko Onni Veijonen (1898–1944) olivat myös näyttelijöitä joilla oli elokuvaroolejakin.
__NOTOC__
## Filmografia

Lehmus esiintyi vuosina 1920–1921 viidessä elokuvassa:

## Lähteet
* Väinö Lehmuksen tiedot Elonetissä
* Internet Movie Database : Väinö Lehmus
* Pomus.net: Iivari Kainulainen

### Viitteet

## Aiheesta muualla
* Forssan Työväen Teatterin toiminnasta, Työväen näyttämötaide : Suomen työväen näyttämöiden liiton äänenkannattaja 01.12.1924, nro 12, s. 16, Kansalliskirjaston digitaaliset aineistot
Pohjoista viljaa

**Pohjoista viljaa** on Viikatteen single. Kappale nousi radiohitiksi. Single oli Suomen virallisella singlelistalla yhteensä 10 viikkoa, ja ensimmäisellä viikolla sen sijoitus oli 2. Levyn B-puolena on cover-versio Peer Güntin kappaleesta "Losing My Mind". Yhtye itse on myöntänyt luvan kappaleen versiointiin. Levyn kannessa oleva tuulimylly sijaitsee Elimäellä.

## Kappaleet
# 
# 

## Kokoonpano
* Kaarle Viikate (oik. Kalle Virtanen) – laulu, kitarat, bassokitarat
* Simeoni Viikate (oik. Simo Kairistola) – lyömäsoittimet
* Arvo ja Ervo Viikate – taustalaulut

## Aiheesta muualla
*
Yes Man

**Yes Man** on Peyton Reedin ohjaama ja Jim Carreyn tähdittämä yhdysvaltalainen komediaelokuva. Elokuvan ensi-ilta oli Yhdysvalloissa 19. joulukuuta 2008.

Jim Carrey esittää elokuvassa Carl Allenia, jonka on sanottava yksinkertaisesti kaikkeen *kyllä*. Pian uuden *kyllä-kerhonsa* myötä Carlin elämä kukoistaa uusien ystävien ja tyttöystävän myötä, mutta tietenkin ehdottomalla yes-asenteella on myös haittapuolensa. Elokuvan muita osia näyttelevät Zooey Deschanel, Bradley Cooper, Danny Masterson, Sasha Alexander, John Michael Higgins, Molly Sims ja Terence Stamp.

## Näyttelijät

## Lähteet
Mammalogia

**Mammalogia** eli **nisäkästiede** on eläintieteen osa-alue, joka tutkii nisäkkäitä. Mammalogia lähestyy nisäkkäitä monista eri lähtökohdista. Tutkimus voi koskea esimerkiksi nisäkkäiden rakennetta, toimintaa, kehityshistoriaa, käyttäytymistä, taksonomiaa tai kesyjen nisäkkäiden hoitoa ja jalostusta. Se voidaan jakaa edelleen nisäkäsryhmien tai -lahkojen mukaan.

**Theriologia** tarkoittaa myös nisäkästiedettä; tarkkaan ottaen tämä termi viittaa synnyttävien nisäkkäiden tutkimukseen.

## Lähteet

## Aiheesta muualla
* American Society of Mammalogists
Britannian somalit

**Britannian somalit** ovat somalialaisia Somalian kansalaisia tai heidän jälkeläisiään. Vuonna 2006 Britanniassa asui arviolta 82&nbsp;300 Somaliassa syntynyttä, joten Britanniassa on lukumäärältään suurin somalivähemmistö. He ovat Ison-Britannian 22 suurin ulkomaalaisryhmä. Etnisiä somaleita ja heidän jälkeläisiään on yhteensä arviolta 95&nbsp;000–250&nbsp;000. Isossa-Britanniassa asuvista Somalian kansalaisista 38&nbsp;% oli miehiä ja 62&nbsp;% naisia. Suurin osa heistä (45&nbsp;%) oli 16–25-vuotiaita. Tyypillisellä somaliperheellä on noin 3,8 lasta. Cardiffissa on väkilukuun suhteutettuna suurin somaliyhteisö, mutta merkittäviä määriä on myös Lontoossa, Bristolissa ja Liverpoolissa.

Britanniassa on ollut somaleita yli vuosisadan ajan, mutta suurin osa somalialaisista on saapunut 1990-luvulta eteenpäin. Toisin kuin monet muut Britannian maahanmuuttajayhteisöt, somaliyhteisö on hajanainen. Työikäisten somalien työllisyysaste vuonna 2006 oli 19&nbsp;% ja 10&nbsp;% etsi töitä. Somalit ovat Ison-Britannian heikoiten työllistynyt maahanmuuttajaryhmä.

## Katso myös
* Somalit
* Suomen somalit

## Lähteet
Paranormal State

**Paranormal State** on yhdysvaltalainen televisiosarja, jossa tutkitaan kartanoita ja tiloja, joissa väitetään kummittelevan.

## Aiheesta muualla
* Ohjelman kotisivut
*
James Farley

**James Alysius "Jim" Farley** (s. 30. toukokuuta 1888 – 9. kesäkuuta 1976) oli yhdysvaltalainen poliitikko, liikemies, demokraattisen puolueen johtaja ja Yhdysvaltain ylipostimestari.

Farley oli presidenttivaalien kampanjapäällikkö vuoden 1932 ja 1936 presidentinvaaleissa, New Yorkin osavaltion edustajien Alfred E. Smithin ja Franklin D. Rooseveltin vaalikampanjoissa. Hän työskenteli kansantalouden elvytystä ajaneessa demokraattien New Deal -koalitiossa . Farley roomalaiskatolilaisena auttoi Yhdysvaltoja solmimaan diplomaattiset suhteet Vatikaaniin vuonna 1933.
Farley toimi Coca-Cola-yhtiön laajentamiseksi kansainväliseksi yhtiöksi yli 30 vuoden ajan.

## Lähteet

## Aiheesta muualla
Walter W. Dalquest

**Walter Woelber Dalquest** (1917 – 2000) oli yhdysvaltalainen biologi.

Dalquest toimi biologian professorina Midwestern State Universityssa Wichita Fallsissa Teksasissa. Hän tutki etenkin Keskilännen eläimistöä. Walter Dalquest ja vaimonsa Rose lahjoittivat yliopistolleen noin 1&nbsp;200 hehtaarin suuruisen maakappaleen Teksasista vuonna 1996, ja määräsivät, että alue on suojeltava tieteelliseksi tutkimusalueeksi. Paikan nimi on Dalquest Research Site.

Dalquest nimesi arizonantaskuhiiren (*Chaetodipus lineatus*) ja linnuista muun muassa amerikansarvipöllön (*Pseudoscops clamator*) alalajin *forbesi* yhdessä George H. Loweryn kanssa.

## Lähteet

## Aiheesta muualla
* Chris Kirk (kuvia)
* Afterimage (kuvia)
Dustin Rhodes

**Dustin Patrick Runnels** (s. 11. huhtikuuta 1969) on muun muassa World Wrestling Entertainmentissä esiintynyt showpainija. Hänet tunnetaan parhaiten nimellä **Goldust**. Hänen sisääntulomusiikkinsa on Jim Johnstonin "Gold Dust". Hänen isänsä oli Dusty Rhodes ja hänen velipuolensa on Cody Rhodes. Runnelsilla on sopimus  All Elite Wrestlingin (AEW) kanssa ja painii kehänimellä Dustin Rhodes, The Natural.

## Tietoja
* Pituus: 198 senttiä
* Paino: 105 kilogrammaa
* Asuu: Hollywood, California
* Debyytti: Nimellä Dustin Rhodes vuonna 1990, Goldustina vuonna 1995

## Liikkeet
* Final Cut (Vertical Suplex Lift into Swinging Neckbreaker)
* Curtain Call (Falling Lifting Reverse DDT tai Hangman's Neckbreaker)
* Shattered Dreams (Running Low Blow vastustajalle, joka on kulmauksessa)
* Golden Age (Reverse STO)
* Bronco Buster
* Atomic Drop
* One-Handed Bulldog
* Throat Thrust, yleensä väistöliikkeenä Back Body Dropiin

## Palkinnot
* Vuoden Aloittelija (1989)
* Kehittynein Painija (1991)
* Huonoin Gimmick (1995, 1997, 2007)
* Noloin Painija (1997)

## Mestaruudet
* 3-kertainen Intercontinental-mestari
* 9-kertainen Hardcore Champion
* 1-kertainen World Tag Team-mestari (Booker T:n kanssa)
* 1-kertainen WWE Tag Team-mestari
* Slammy Awards 2x

## Lähteet
Heureka (sana)

**Heurēka** ( tai , ”olen löytänyt [sen]”) on huudahdus, joka kuvastaa iloa uudesta keksinnöstä tai löydöstä.

## Sana

*Heurēka* on yksikön ensimmäisen persoonan aktiivin indikatiivin perfektimuoto muinaiskreikan sanasta *heuriskō* (), joka tarkoittaa ”löytää”. Näin se voidaan suomentaa ”olen löytänyt” tai täsmällisemmin ”olen siinä tilassa että olen löytänyt”.

Monissa kielissä huudahduksen alussa oleva vahva henkäys (*[[spiritus asper]]*) jätetään pois ja se esitetään muodossa *eureka*. Suomi on niitä kieliä, joka säilyttää henkäyksen, jota suomessa vastaa h-äänne.

## Arkhimedes

Huudahduksen esittäjänä kuvataan tunnetuimmin kreikkalainen oppinut Arkhimedes. Hänen kerrotaan huutaneen ”heureka!” astuttuaan kylpyyn ja huomattuaan, että veden pinta nousi. Tällöin hän ymmärsi yht'äkkiä, että syrjäytetyn veden tilavuus on sama kuin vedenpinnan alla olevan ruumiinosan tilavuus. Tämä tarkoitti esimerkiksi sitä, että epäsäännöllisten kappaleiden tilavuus voitiin laskea tarkasti, mikä oli aiemmin ollut vaikea ongelma. Kertomuksen mukaan Arkhimedes oli löydöstään niin innostunut, että hyppäsi kylpyammeestaan ja juoksi Syrakusan katujen halki alasti.

Arkhimedeen ratkaisua voitiin käyttää Syrakusan kuninkaan Hieron II:n esittämän ongelman ratkaisuun. Kysymys kuului, saattoiko kuningas luottaa siihen, että hänellä ollut epäsäännöllisen muotoinen kultainen kruunu todella oli puhdasta kultaa, ja miten se voitaisiin varmistaa. Painon mittaaminen oli helppoa, ja Arkhimedeen keksinnön jälkeen myös kruunun tilavuus voitaisiin laskea. Tällöin painon ja tilavuuden suhteesta voitaisiin laskea kappaleen tiheys, mikä oli merkittävä tekijä kullan puhtauden määrittelemisessä.

Kertomus esiintyy ensimmäisen kerran kirjallisessa muodossa Vitruviuksen teoksessa *[[Arkkitehtuurista]]* (*De architectura*) kaksisataa vuotta sen jälkeen kun lausuma olisi lausuttu. Jotkut tutkijat ovat epäilleet kertomuksen aitoutta esimerkiksi siksi, että ongelman toteaminen ratkaistuksi olisi vaatinut tarkkoja mittauksia, jotka olivat vaikeita toteuttaa Arkhimedeen aikana.

## Muu käyttö

Myöhemmin ”heureka” on huudahduksena kuvannut sekä erilaisten tieteellisten keksintöjen että muiden löydösten aikaansaamaa innostusta.

Toinen kuuluisa matemaatikko Carl Friedrich Gauss käytti Arkhimedeen ilmaisua vuonna 1796 kirjoittaessaan muistikirjaansa ”ΕΥΡΗΚΑ! num= Δ + Δ + Δ”. Hän viittasi tällä havaintoonsa, että jokainen positiivinen kokonaisluku voidaan esittää korkeintaan kolmen kolmioluvun avulla.

Yhdysvalloissa ”heureka” on osana Kalifornian osavaltion mottoa vuodesta 1849, virallisesti vuodesta 1963. Se viittaa Kalifornian kultaryntäykseen vuonna 1848. Samaan viittaa kalifornialaisen Eurekan kaupungin nimi. ”Heureka” liittyy myös Australian kultaryntäykseen. Eureka Stockade oli australialaisten kullankaivajien kapina vuonna 1854.

Suomessa Tiedekeskus Heureka on nimetty huudahduksen mukaan.

## Katso myös
* Ahaa-elämys
* Arkhimedeen laki

## Lähteet
Chuck Palumbo

**Charles Ronald "Chuck" Palumbo** (s. 14. kesäkuuta 1971) on showpainija, joka on esiintynyt World Wrestling Entertainmentissä (WWE). 

Hän lähti WWE:stä vuonna 2004, mutta teki paluun vuonna 2007. Palumbo vaihdettiin *[[SmackDown!]]*-showpainiohjelmasta *[[WWE Raw]]* -ohjelmaan, mutta hän ei koskaan ehtinyt esiintyä Raw'ssa, sillä hänet erotettiin WWE:stä marraskuussa 2008. Hänen managereitaan ovat Kevin Nash, Torrie Wilson, Michelle McCool ja Rico Constantino.

Palumbon lempinimiä ovat Main Event, Custom Chucky P ja Full Blooded Italian. Sisääntulomusiikkina hänellä oli Jim Johnstonin "You Will Remember Me". 

## Palkinnot ja mestaruudet
* Vuoden Tag Team 2002 (Billy Gunnin kanssa)
* Kaksinkertainen WWE Tag Team-mestari (Billy Gunnin kanssa)

## lähteet
Walesin arkkipiispa

**Walesin arkkipiispa** on Englannin kirkosta itsenäisen anglikaaniseen kirkkoyhteisöön kuuluvan Walesin kirkon päämies, jonka Walesin piispat valitsevat joukostaan. Arkkipiispan virka luotiin, kun Walesin hiippakunnan erotettiin omaksi kirkkoprovinssikseen. Viran nykyinen haltija on Andrew John.

Toisin kuin Canterburyn ja Yorkin arkkipiispat, jotka nimittää kuningatar pääministerin suosituksesta, Walesin arkkipiispan valitsevat Walesin piispat keskuudestaan hoitamaan tehtävää oman hiippakuntansa lisäksi. Arkkipiispa toimii Walesin kirkon johtavana paimenena johtaen ja valvoen sitä. Hän kutsuu koolle piispainkokouksen ja toimii kirkon hallinnon puheenjohtajana. Jonkun piispoista jäädessä eläkkeelle arkkipiispa huolehtii tämän hiippakunnan valvonnasta oman hiippakuntansa ohella siihen asti, että uusi piispa on valittu. Arkkipiispa on kuitenkin ainoastaan ensimmäinen vertaistensa joukossa eikä hänen tule sekaantua muiden hiippakuntien asioihin, ellei kyseisen hiippakunnan piispa sitä itse pyydä.

## Luettelo arkkipiispoista

## Lähteet
Jukka Valtasaari

**Jukka Robert Valtasaari** (s. 1. elokuuta 1940 Kuopio) on suomalainen diplomaatti, joka on vaikuttanut neljäkymmentä vuotta useilla suomalaisilla avainpaikoilla, muun muassa Suomen suurlähettiläänä Washingtonissa vuosina 1988–1996 ja 2001–2005 ja välillä Suomen ulkoministeriön valtiosihteerin tehtävässä 1996–2001.

Koulutukseltaan Valtasaari on valtiotieteiden lisensiaatti. Hän työskenteli New Yorkissa Suomen YK-edustajistossa vuosina 1977–1983, ulkoministeriön toimistopäällikkönä 1983–1985 ja ulkoministeriön poliittisen osaston apulaisosastopäällikönä 1985–1988.

Jukka Valtasaaren veli oli ulkomaantoimittaja Mikko Valtasaari. Heidän vanhempansa olivat monissa valtionhallinnon tiedotustehtävissä toiminut Matti Valtasaari ja kemisti Lea Valtasaari.

## Teokset
* 
* 
* 
* Lännen jälkeen. Jyväskylä: Docendo, 2019. 

## Lähteet
Jacques Nys

**Jacques Nys** (19. huhtikuuta 1943 Roubaix, Nord, Ranska – 9. maaliskuuta 2018) oli ranskalainen yleisurheilija, jonka päälaji oli kiekonheitto.

Nys voitti Ranskan mestaruuden kiekonheitossa vuonna 1971. Hän paransi maansa ennätystä kahdesti: syyskuussa 1970 hän vei ennätyksen Raymond Bachélta tuloksellaan 57,02&nbsp;m ja kesäkuussa 1972 hän heitti uuden ennätystuloksen 57,10&nbsp;m. Hän menetti ennätyksen jo heinäkuussa 1972 Michel Chabrierille.

## Henkilökohtaiset ennätykset

* Kiekonheitto: 57,10&nbsp;m (1972)
* Keihäänheitto: 63,07&nbsp;m (1962)
* Kuulantyöntö: 15,76&nbsp;m (1963)

## Lähteet
* 

### Viitteet
Raimo Jussila

**Raimo Jussila** (s. 1943) on suomalainen filosofian lisensiaatti ja tietokirjailija. Jussila on toiminut Sanakirjasäätiössä Himangan murteen sanastajana ja leksikografina, Kotimaisten kielten tutkimuskeskuksen suunnittelupäällikkönä, sanaston tutkijana ja sanakirjantoimittajana sekä Suomen tietokirjailijat ry:n toiminnanjohtajana. Hän on julkaissut useita teoksia etenkin murretutkimuksen alalta. Jussila on toiminut aiemmin myös Bibliophilos-lehden päätoimittajana.

## Teoksia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Raimo Jussila teki Kalevalan sanakirjan, Kirjastokaista-video
Raymond Baché

**Raymond Baché** (s. 1. syyskuuta 1947 Estagel, Pyrénées-Orientales, Ranska – 18. joulukuuta 2016) oli ranskalainen yleisurheilija, jonka päälaji oli kiekonheitto.

Baché teki heinäkuussa 1969 La Baulessa kiekonheitossa Ranskan ennätyksen 56,54&nbsp;m. Edellisen kerran Ranskan ennätystä oli parantanut Pierre Alard lähes seitsemän vuotta aiemmin. Baché menetti ennätyksen syyskuussa 1970 Jacques Nysille.

Baché oli pituudeltaan 188-senttinen ja painoi huippuvuosinaan 94 kiloa.

## Lähteet

* 

### Viitteet
Patrick Journoud

**Patrick Journoud** (27. huhtikuuta 1964 Casablanca, Marokko – 16. tammikuuta 2015 Perpignan) oli ranskalainen yleisurheilija, jonka päälaji oli kiekonheitto.

Journoud saavutti alle 20-vuotiaiden EM-kilpailuissa 1983 pronssia kiekonheitossa. Aikuisten arvokilpailuissa hän edusti maataan kahdesti karsiutuen molemmilla kerroilla loppukilpailusta. Rooman MM-kilpailuissa 1987 hänen karsintatuloksensa oli 57,84&nbsp;m ja Soulin 1988 olympialaisissa hän heitti tuloksen 58,94&nbsp;m.

Ranskan mestaruuden 190-senttinen ja aktiivivuosinaan 97 kiloa painanut Journoud voitti vuosina 1988, 1989 ja 1990. Hän paransi maansa ennätystä kahdesti: heinäkuussa 1987 hän vei ennätyksen Frédéric Pietteltä tuloksellaan 62,36&nbsp;m ja vuotta myöhemmin hän paransi ennätyksen tulokseen 63,02&nbsp;m, jonka ylitti Jean Pons vasta vuonna 1997.

Kuulantyönnössä Journoud voitti Ranskan hallimestaruuden vuonna 1986.

## Henkilökohtaiset ennätykset
* Kiekonheitto: 63,02&nbsp;m (1988)
* Kuulantyöntö: 18,20&nbsp;m (1989)

## Lähteet
* 

### Viitteet
Lea Sutinen

**Lea Sutinen**, o.s. **Sulku**, (6. joulukuuta 1922 Impilahti – 5. tammikuuta 2008 Joensuu) oli suomalainen, keskustapuoluetta edustanut poliitikko.

Sutinen toimi kansanedustajana Pohjois-Karjalan läänin vaalipiiristä 17 vuoden ajan, maaliskuusta 1970 maaliskuuhun 1987. Eduskunnan valiokunnista hän vaikutti puolustusvaliokunnassa, suuressa valiokunnassa, jossa hän toimi myös varapuheenjohtajana, talousvaliokunnassa ja valtiovarainvaliokunnassa. Hän toimi myös puolueensa eduskuntaryhmän 1. ja 2. varapuheenjohtajana. 

Kunnallispolitiikassa Sutinen toimi Juuan kunnanvaltuuston jäsenenä vuosina 1954–1956 ja 1977–1988 sekä valtuuston puheenjohtajana 1980–1988. Presidentin valitsijamies hän oli kaksissa vaaleissa, 1978 ja 1982. Hänelle myönnettiin kunnallisneuvoksen arvonimi vuonna 1989.

Sutinen valmistui vuonna 1944 sairaanhoitajaksi Kuopion sairaanhoitajakoulusta ja terveyssisareksi Valtion terveydenhuolto-opistosta. Hän työskenteli terveyssisarena Juuan kunnassa vuosina 1944–1947 ja 1950–1951. Maanviljelijäperheeseen syntynyt Sutinen toimi vuodesta 1947 Mäntylän tilan emäntänä Juuassa. Sota-aikana lottana ollut Sutinen oli perustamassa Rintamanaisten liittoa vuonna 1980 ja hän toimi järjestön puheenjohtajana vuosina 1980–1995. Myöhemmin hänet nimettiin järjestön kunniapuheenjohtajaksi.

Sutinen oli naimisissa maanviljelysneuvos Aulis Sutisen (1905–2001) kanssa vuodesta 1947. Vuonna 1987 perustettiin Lea ja Aulis Sutisen nimikkorahasto, jonka tarkoituksena on tukea niitä maa-, metsä- ja kotitalousalan opiskelijoita sekä tutkijoita, jotka ovat pohjoiskarjalaisia tai pohjois- tai laatokankarjalaista syntyperää..

## Lähteet
* 
* 
### Viitteet
Michel Chabrier

**Michel Chabrier** (26. tammikuuta 1948 Remiremont, Vosges, Ranska – 16. marraskuuta 2010 Remiremont) oli ranskalainen yleisurheilija, jonka päälaji oli kiekonheitto.

Chabrier voitti kiekonheitossa Ranskan mestaruuden vuosina 1972 ja 1975. Hän paransi maansa ennätystä heinäkuussa 1972 tulokseen 57,80&nbsp;m. Huhtikuussa 1973 hän menetti ennätyksen Frédéric Piettelle. Uransa parhaan heiton 60,40&nbsp;m hän heitti vuonna 1977. Kansainvälisiin arvokilpailuihin hän ei osallistunut.

Chabrier oli pituudeltaan 195 senttimetriä ja painoi aktiiviurheiluvuosinaan 100 kiloa. Hän kuoli syöpään 62-vuotiaana marraskuussa 2010.

## Henkilökohtaiset ennätykset

* Kiekonheitto: 60,40&nbsp;m (1977)
* Kuulantyöntö: 16,82&nbsp;m (1972)

## Lähteet
*
Royal Geographical Society

**Royal Geographical Society** () on vuonna 1830 perustettu brittiläinen maantieteeseen perehtynyt järjestö.

Järjestön perustajiin kuuluivat muun muassa sir John Franklin ja boforiasteikon kehittänyt Francis Beaufort. Sen suojelija on Ison-Britannian hallitsija. Järjestöä hallinnoi 25-jäseninen johtokunta, jota johtaa puheenjohtaja. 21 jäsentä valitaan lautakuntaan järjestön jäsenistön keskuudesta. Lisäksi siihen kuuluu kunniajäseniä ja yksi opiskelijajäsen. Lisäksi järjestöllä on viisi lautakuntaa. Kenties kuuluisin kunniajäsen on kunniavarapuheenjohtajana toimiva Michael Palin. 1800-luvun puolivälistä aina ensimmäisen maailmansodan loppuun asti johtokunnan puheenjohtajan ja jäsenten mielipiteet olivat haluttua tavaraa lehdistössä ja järjestön sponsoroimat retkikunnat olivat useasti etusivun uutisia. Nykyään järjestö on maailman johtavia maantieteen opetuksen keskuksia.

## Lähteet

## Aiheesta muualla
Serge Grisoni

**Serge Grisoni** (23. lokakuuta 1925 Golfe-Juan, Alpes-Maritimes, Ranska – 2. huhtikuuta 2017) oli ranskalainen kiekonheittäjä.

Grisoni edusti maataan kaksissa arvokisoissa. Brysselin EM-kilpailuissa 1950 hän karsiutui tuloksella 41,26&nbsp;m. Tukholman EM-kilpailuissa 1958 hän heitti karsinnassa tuloksen 48,24&nbsp;m ja selviytyi loppukilpailuun, jossa hän sijoittui 16:nneksi tuloksella 47,13&nbsp;m.

Grisoni voitti Ranskan mestaruuden vuosina 1950, 1957 ja 1958. Elokuussa 1958 hän heitti maansa ennätyksen 51,59&nbsp;m. Edellinen ennätys oli Paul Winterin nimissä vuodelta 1932.

## Lähteet

* 

## Viitteet
Magnia Urbica

**Magnia Urbica** (200-luku) oli roomalainen keisarinna ja keisari Carinuksen vaimo. Carinus julisti hänet *[[Augusta (arvonimi)|Augustaksi]]* ja antoi hänelle arvonimen *Mater castrorum, senatus ac patriae* (). Magnia Urbica sai luultavasti Carinuksen kanssa myös pojan, Nigrinianuksen, mutta saattaa olla että tämä oli itse asiassa Carinuksen isän, Caruksen, tyttären Paulinan poika. Kun Carinus murhattiin heinäkuussa 285, uusi keisari Diocletianus antoi kirota Carinuksen ja hänen sukulaistensa muiston (*[[Damnatio memoriae]]*). Magnia Urbican nimi raapustettiin pois piirtokirjoituksista.

## Lähteet
* 

### Viitteet
George H. Lowery Jr.

**George H. Lowery Jr.** (2. lokakuuta 1913 Monroe, Louisiana – 19. tammikuuta 1978) oli yhdysvaltalainen eläintieteilijä.

George Lowery opiskeli Louisianan polyteknisessä instituutissa Rustonissa 1930–1932 ennen siirtymistään Louisianan osavaltionyliopistoon Baton Rougeen, josta hän valmistui 1936. Samana vuonna hän liittyi yliopiston henkilökuntaan eläintieteen ohjaajana ja nimitettiin eläinmuseon apulaiskuraattoriksi. Lowery vietti koko työelämänsä Louisianan yliopistossa lukuun ottamatta kahden vuoden jaksoa, jolloin hän valmisteli väitöskirjaansa Kansasin yliopistossa ja väitteli siellä filosofian tohtoriksi 1947.

Paljolti Loweryn ansiosta Louisianan yliopiston eläinmuseo laajennettiin Luonnontieteiden museoksi ja Lowery oli sen ensimmäinen johtaja 1951. Vuonna 1955 hänet nimitettiin eläintieteen Boyd-professoriksi. Hän loi uuden julkaisusarjan *The Occasional Papers of the Museum of Zoology of Louisiana State University*. Vuonna 1955 hän julkaisi teoksen *Louisiana Birds*, joka voitti Louisianan kirjallisuuspalkinnon samana vuonna. Lowery tutki lintujen lisäksi myös nisäkkäitä, joista hän julkaisi teoksen *The Mammals of Louisiana and its Adjacent Waters* (1974). Hän kirjoitti kymmeniä tieteellisiä artikkeleita.

Vuonna 1981 perusti Louisianan lintutieteellinen seura (LOS) *The George H. Lowery Awards* -palkinnon Lowerin kunniaksi.

Lowery toimi American Ornithologists’ Unionin puheenjohtajana vuosina 1959–1961. Hänen päätutkimuskohteenaan olivat neotrooppisen alueen eli Etelä- ja Keski-Amerikan linnut, joista hän nimesi muun muassa oranssikurkkutangaran (*Wetmorethraupis sterrhopteron*) yhdessä John P. O'Neillin kanssa 1964.

## Lähteet
* Muistokirjoitus (''The Auk'' 98.) 

### Viitteet
Jean Pons

**Jean Pons** (s. 29. toukokuuta 1969 Toulouse, Haute-Garonne, Ranska) on entinen ranskalainen kiekonheittäjä.

Pons edusti maataan kaksissa arvokisoissa mutta karsiutui molemmilla kerroilla loppukilpailusta. Ateenan MM-kilpailuissa 1997 hänen karsintatuloksensa oli 59,46&nbsp;m ja Budapestin EM-kilpailuissa 1998 hän heitti tuloksen 55,80&nbsp;m.

Ranskan mestaruuden 194-senttinen ja aktiivivuosinaan 100 kiloa painanut Pons voitti vuosina 1995, 1996 ja 1997. Toukokuussa 1997 hän heitti Ranskan ennätyksen 64,74&nbsp;m parantaen Patrick Journoudin lähes yhdeksän vuotta vanhaa ennätystä 1,72&nbsp;metrillä. Heinäkuussa 2002 hän menetti ennätyksen Jean-Claude Retelille.

## Lähteet

*
Wengen

**Wengen** on vuoristokylä Sveitsissä, Bernin kantonissa, Lauterbrunnenin kunnassa. Kylässä on noin 1&nbsp;300 ympärivuotista asukasta. Wengen on autoton kylä, eikä sinne johda yhtään autotietä. Pääasiallinen matkustustustapa kylään onkin kapearaiteinen hammasrata, Wengernalpbahn, joka kulkee Lauterbrunnenista Wengenin ja Kleine Scheideggin kautta Grindelwaldiin. Radalla liikennöi päiväsaikaan junia molempiin suuntiin 2–3 kertaa tunnissa. Kylän asukkaat pysäköivät autonsa Lauterbrunnenin kylän pysäköintihalliin.

## Historiaa
Virallisissa asiakirjoissa Wengen mainittiin ensimmäisen kerran vuonna 1268. Wengen oli alun perin pieni maatalousyhteisö. Ensimmäiset turistit saapuivat 1800-luvun alkupuolella, kun Kleine Scheideggiin avattiin majatalo vuonna 1835. Wengenin ensimmäinen hotelli avattiin 1859. Turismi kasvoi suuresti, kun Wengernalpbahnin rautatie saatiin valmiiksi 1893, ja matkustaminen kylään helpottui.

## Matkailu ja urheilu
Kylän läheisyydessä, Lauberhornin rinteillä, on laskettelukeskus, jossa järjestetään vuosittain alppihiihdon maailmancupin osakilpailu. Huollettuja laskettelurinteitä on 160 kilometriä. Lauberhornin alppihiihtokilpailut on pidetty Wengenissä vuodesta 1930 asti. Niissä kilpaillaan syöksylaskussa ja pujottelussa sekä alppiyhdistetyssä. Haastavuutensa lisäksi Lauberhornin syöksylaskurata on maailmancupin pisin, ja siinä saavutetaan myös suurimmat nopeudet, jopa yli 150 kilometriä tunnissa. Keskimääräinen laskija laskee 4&nbsp;455-metrisen radan noin kahdessa ja puolessa minuutissa.

## Lähteet

## Aiheesta muualla
Kirgisian vaakuna

**Kirgisian vaakuna** on Kirgisian tunnus lipun ja kansallislaulun ohella. Se hyväksyttiin maan vaakunaksi 14. tammikuuta 1994 ,ja se perustuu Kirgisian SNT:n vaakunaan vuodelta 1937. Siihen on kuvattu Tienšan-vuoristo, jota hopeinen haukka pitää siivillään. Vuoren takaa nousee aurinko. Vaakunan yleisväri on sininen, koska se symboloi Kirgisiassa rohkeutta ja anteliaisuutta. Vaakunan sivuille on kuvattu maan tärkeitä maatalouskasveja vehnää ja puuvillaa. Vaakunan ympärille on kirjoitettu *Кыргыз Республикасы*, Kirgisian tasavalta kirgiisiksi.

## Katso myös
*Kirgiisien sosialistisen neuvostotasavallan vaakuna